Ljubavni akordi
<s><poem>
(Gospođici Muniri M.)</s>

<s>K'o biser harfa mlađanog Eola
Duša je moja.</s><s>Eros prstom dira
U žice njene i u glasu "mola"
Sevdaha himnu veličajnu svira -</s>

<s>I svakog dana, svake noći bira
Sve nove kajde u čast mog Idola...</s><s>S harfinih žica k'o jato leptira
Akordi lete radosti i bola.</s>

<s>Taj svaki akord - jedna pjesma to je,
Što kao odjek uzvišene strasti
Čezne ljepote, mladosti i slasti -</s>

<s>Taj svaki akord - dah je čežnje moje:
On traži usne tople i rumene,
K'o cvijet na suncu da na njima svene.</poem></s>

<s>Musa Ćazim Ćatić</s>

